google/wiki40b huggingface dataset:
Purim

Purim (bibelsk hebraisk og  jiddisch פּוּרִים , pūrīm) feires på den 14. dagen i måneden adār, som vanligvis faller rundt mars. Den 14. Adar er dagen som Haman hadde valgt for å utrydde jødene. Når det er skuddår, og en har to Adarmåneder, feires Purim i den andre måneden, slik at den alltid faller en måned før Pesach.
Ordet Purim betyr «lodder» (men også «skjebne» og «lykke»), og henviser til loddtrekningen som Haman brukte for å bestemme datoen for utryddelsen.
Dagen før Purim er en fastedag som kalles Ta'anit Ester, Esters faste, som er til minne for de tre dagene Ester fastet før hun gikk inn til kongen.
Purim-feiringen er fremfor alt en festdag for barn i den jødiske tradisjonen. Barna kler seg ut i karnevalsdrakter, som oftest for å forestille helter og skurker fra bibelens historie om hvordan Ester reddet sitt jødiske folk fra den kongelige rådgiveren Hamans planer om å utrydde jødene. På Purim er alle forpliktet til å høre lesing av Esters bok. Det er en tradisjon å trampe med beina, rope, svinge med skraller eller lage annet bråk hver gang navnet Haman nevnes. Dette er for å «viske ut» Hamans navn.
Man er også forpliktet til å spise, drikke og å være glad. Ifølge Talmud, og senere tolkninger av tradisjonen, skal man drikke til man ikke vet forskjellen mellom «forbannet være Haman» og «lovpriset være Mordechai». Det finnes flere fortolkninger av hvor full en skal bli.
I tillegg er det vanlig å sende ut gaver med mat og drikke, og å gi gaver til gode formål. Blant ashkenaziske jøder er det vanlig å spise hamentaschen (Hamans lommer). Dette er trekantede små kaker fylt med syltetøy. Disse skal visstnok representere Hamans trekantede hatt.
Det er vanlig å holde en karnevallignende feiring på Purim, der en har skuespill, parodier på historien osv.
Purim er ellers en helt vanlig dag der arbeid er tillatt (med mindre den faller på shabbat).
Kienzle Computer

Kienzle Computer var en tysk produsent av datautstyr. Selskapet ble fusjonert med Mannesmann som Mannesmann-Kienzle, og Digital Equipment GmbH som Digital-Kienzle Computer Systeme.
Politiskolen (film)

Om filmen

Politiskolen ble en stor publikumssuksess, både i USA og mange andre land, da den gikk på kino. Den spilte inn drøyt $81 millioner i USA alene og ble den sjette mest innbringende filmen i 1984.
Den fikk blandet mottakelse av anmelderne, noe som gjenspeiles i at den har fått 54 % på Rotten Tomatoes.
Hedemarkens amtstidende

Hedemarkens amtstidende er en avis utgitt i Kongsvinger fra 1846 til 1959. Det var amtets første avis. Fredrik August Hess ga ut Hedemarkens Amtstidende, den aller første avisen i Hedmark. Han ankom Kongsvinger i 1846, og ga ut sin første avis i september samme år. 
Ved oppstart hadde Hess 20 abonnenter, et tall som økte til 100 abonnenter innen året var omme. I flere år ble avisen trykket i boktrykker Hess' gamle bygård.
Jurist, embetsmann og politiker Jacob Stang var redaktør på 1800-tallet. Offiser og politiker Albert Marius Jacobsen var redaktør 1868–1875. Odd Erling Melsom var redaksjonssekretær i avisen 1923–1930 og redaktør 1931.
The Manual

The Manual (How to Have a Number One the Easy Way) er en bok fra 1988 av The Timelords (Bill Drummond og Jimmy Cauty), bedre kjent som The KLF. Det er en steg-for-steg guide til å få en nr.1 single uten penger og musikalske ferdigheter og en studie i duoens arbeid for å få topplasering for sin Doctorin' the Tardis.
Forholdet mellom Etiopia og Somalia

Antikken og tidlig moderne periode

Forholdet mellom folket i Somalia og Etiopia strekker seg tilbake til antikken, til en felles opprinnelse. Den etiopiske regionen er en av de foreslåtte hjemland av Afrikas Horns ulike Afro-asiatiske Communities 
I løpet av 16-tallet, Imam Ahmad ibn Ibrihim al-Ghazi (Ahmad Gurey eller Gragn) førte til Conquest of Abyssinia (  Futuh al-Habash ) , Som Ekspres tre fjerdedeler av Christian polity under kraften av muslim Adal Sultanatet. med en hær i hovedsak består av [[somaliske folket (Oxford University Press: 2000), s. 1, s. 501</ref> Al-Ghazi styrker og deres osmanske allierte cam nær slukke gamle etiopiske riket. Men Abyssinians klart å sikre hjelp av Christopher da Gama s portugisiske tropper og vedlikeholde deres domene autonomi. Begge statsdannelser i prosessen uttømt sine ressurser og arbeidskraft, noe som resulterte i sammentrekning av både krefter og regionale dynamikken endret seg i århundrer framover. Mange historikere spore opprinnelsen til fiendtlighet mellom Somalia og Etiopia til denne krigen  Noen forskere også argumentere que denne konflikten bevist gjennom sin bruk på begge sider, verdien av skytevåpen for eksempel luntelås muskett, kanon s og [ [Arquebus]] over tradisjonelle våpen .

Moderne periode

I 1948, under press fra de allierte og til forferdelse for somalisk  britiske myndigheter i britisk Somali "tilbake" på Haud - et viktig somali pastoral område som angivelig ble 'beskyttet' av British avtaler med somaliere i 1884 og 1886 - og Ogaden i Etiopia, basert på en avtale signert i 1897, hvor britene avstått somalisk territorium til den etiopiske keiser Menelik i bytte for hans hjelp mot somaliske angrep  Den Storbritannia inkludert den forutsetningen at den somaliske folk opprettholde sin selvstendighet, men Etiopia hevdet umiddelbart suverenitet over området. Dette ga støtet til et mislykket forsøk ved Britain i 1956, for å skaffe de somaliske områdene ble levert.
Spenninger over Ogaden-regionen gjenopptok deretter umiddelbart etter at Somalia kjøpte sin uavhengighet i 1960. I 16. juni 1963, somaliske geriljaen startet et opprør i Hodayo etter etiopiske keiser Haile Selassie avvist deres krav om selvstyre i Ogaden. Den somaliske regjeringen nektet først å støtte gerillakrefter, som til slutt nummererte om 3.000. Men i januar 1964, etter Etiopia sendte forsterkninger til Ogaden, de somaliske styrkene lanserte luftangrep og bakke etasjer langs grensen og begynte å hjelpe geriljaen. Den etiopiske Air Force svarte med gjengjeldelsesangrep over hele sørvest grensen mot Feerfeer, nordøst for Beledweyne og Gaalkacyo. Den 6. mars 1964 ble de somaliske og etiopiske myndigheter enige om våpenhvile. Senere i måneden, de to partene undertegnet en avtale i Khartoum i Sudan, lovet å trekke sine grense tropper, å slutte fiendtlig propaganda, og starte fredssamtaler. Somalia avsluttet også sin støtte til guerrillaene.
I juli 1977 brøt War of Ogaden etter farten
Suwannee River kraftverk

Suwannee River kraftverk er et varmekraftverk i Suwannee County, i delstaten Florida i det sørøstlige USA. Anlegget har en installert produksjonskapasitet på 208 MW fordelt på 4 turbiner med effekt på 30 – 75 MW hver, avhengig av enhet og sesong. Operatør er energiselskapet Progress Energy Florida Inc. 
Det stod ferdig utbygd i 1956, med utvidelse i 1980 da anlegget fikk den fjerde turbinen. Brenselkilden er hovedsakelig fyringsolje.
Warnock Islands

Warnock Islands er en gruppe småøyer som ligger 1,9 km sør og sørvest for Dales Island ved nordenden av William Scoresby Archipelago. Den ble oppdaget og navnsatt i februar 1936 av mannskapet på RSS «William Scoresby» under oppdraget Discovery Investigations.
Austrheim kirke (Gloppen)

Historie

Det antas at kirken var en høyendekirke siden gården tilhørte en storbonde. Kirken var av tre og ifølge NRKs fylkesleksikon for Sogn og Fjordane kan den ha vært en stavkirke. Kirken hadde nok ikke vinduer. Lite vites om sogneprester tilhørende kirken, men i jordboken, kalt Bergens (Bjørgvin) Kalvskinn fra 1303 nevnes presten «sira Steinar» (sir Steinar, eller herr Steinar), og i et bispebrev datert 1308 nevnes Stenare de Austræim (Steinar til Austrheim). Rundt 1310 blir Austrheim kirke lagt under sognepresten i Gimmestad kirke av økonomiske grunner.
Til kirken sognet personer fra gården Eide i øst til Gloppestad mot vest, samt gårdene i Fjellbygda.
Lite finnes av informasjon om kirken før den dukker opp i skattelista fra 1563 og med et resultat på 15 tønner med havre og 2 1/2 tønne bygg i Bergens Bispearkivs jordebok fra 1598. Dette året hadde kirken også 4 eller 5 kyr. Fra 1624 ble kirken lagt under Vereide kirke, og i 1631 synes Austrheim kirke å bidratt med 19 1/2 riksdaler til restaurering av Vereide kirke. I 1624 hadde kirken en kalk og en disk av tinn, begge skal ha vært svært gamle, samt to slitne messehagler og en messeserk, en lerretsduk til alteret en messinglysestake. Eide kapell lå under denne kirken. I liste over kirkene fra 1824 er det nevnt at Østrøms Kirche var «øyda», og at gods og verdier ble lagt til Vereide kirke. Trolig stod koret igjen på Austrheim, og ble en tid brukt til kapell for gravplassen der.
Hva det skyldes at Austrheim kirke ble avviklet vites ikke sikkert, men økonomi, befolkningens behov og ikke minst tilgangen til Vereide kirke kan ha vært avgjørende. I reformasjonstiden ble flere kirker nedlagt, også kapellene på Eide og Vereide ble borte. Brukerne på Austrheim løste omsider ut kirkegodset, og jorden ble tatt under skifte 1836–1938, kirkens fjellbeiter ble skiftet til brukerne i 1888.
Ifølge Jakob Aalands bok «Nordfjord. Dei einskilde bygder» mente lokalbefolkningen at kirken først ble flyttet til prestegården på Vereide som bispestue. Deretter, mot slutten av 1960-tallet ble den flyttet til gården Holvik overfor kommunesenteret Sandane av lensmann Lund.
I 1940 kom bonden Anders Austrheim over et bruddstykke av et gammelt steinkors under pløying. Dette gav utgangspunkt for utformingen av korset på minneplaten for kirken. Den lokale kunstneren Petter Eide stod for modellen til minneplaten (derfor initialene «PE» på minneplaten), (se bilde).
Biskop Jacob Neumann fant i 1892 merker etter både kirketomt og kirkegård. Han fant at kirketomten var 20 × 8 alen og kirkegården var 40 × 30 alen.
Pan (2015)

Handling

En foreldreløs gutt blir tatt med til magiske Neverland. Der finner han både fornøyelser og farer, og han oppdager til slutt skjebnen sin, som er å bli til den helten som for alltid vil bli kjent som Peter Pan.
Fylkesvei 3944

Fylkesvei 3944 går mellom Stallemokrossen og Kirkebrua i Vennesla kommune. Veien er 3,5 km lang.
Frem til 2019 hadde veien betegnelsen Fylkesvei 51.
Power Rangers: Mystic Force

Power Rangers

Nick Russell – Red Mystic Ranger/Red Mystic Warrior. Han var den siste i gruppen som endelig trodde på magi. Når han var på vei ut av Briarwood, så han de fire andre kjempe mot Koragg. Da snudde han, og kom tilbake. Som Red Mystic Ranger har han kontroll over ild og kan transformere til Mystic Phoenix, Mystic Dragon og Mystic Firebird.
Vida Rocca – Pink Mystic Ranger/Pink Mystic Warrior. Hun er den mest temperamentsfulle av de to Rocca-søstrene. Hun vil bli en DJ. Som Pink Mystic Rangerhar hun kontroll over elementet luft, og kan transformere til Mystic Elf, Mystic Dragon og Mystic Lion.
Charlie «Chip» Thorn – Yellow Mystic Ranger/Yellow Mystic Warrior. Han er den som tror mest på magi, vampyrer og monstre, og har mer kunnskap om de magiske formlene enn noen andre av de fire. Som Yellow Mystic Ranger har han kontroll over lyn og kan transformere seg til Mystic Garuda, Mystic Dragon og Mystic Lion.
Xander Bly – Green Mystic Ranger/Green Mystic Warrior. Han flyttet til USA fra Australia da han var liten, og har blitt mobbet for måten han snakket på. Som Green Mystic Ranger har han kontroll over natur, og kan transformere til Mystic Minotaur, Mystic Dragon og Mystic Lion.
Madison Rocca – Blue Mystic Ranger/Blue Mystic Warrior. Hun er den glupeste i gruppen, og kan bli venn med enhver. Hun får krefter fra vannelementet, og kan transformere til Mystic Mermaid, Mystic Dragon og Mystic Lion.
Udonna – White Mystic Ranger. Hun er mentoren til Power Rangers, men er også White Mystic Ranger. Hun har kontroll over snø og is. Hun er gift med Leanbow, og er moren til Nick.
Daggeron – Solaris Knight, han var stengt i en frosk's kropp i mange år, og ble fri takket være Madison som kysset ham. Kreftene hans kommer fra solen, og han har kontroll over Solar Streak. Han har også en lampe med en jinn i, som heter Jenji.
Leanbow – The Wolf Warrior – hjernevasket av Mesteren til å bli Koragg The Knight Wolf. Etter å ha reddet Udonna fra Mesteren's krefter, får han minnene tilbake, og blir med Rangerne i deres kamp mot det onde. Han er gift med Udonna, og er Nick's far.
Macrodorcas (Epidorcus) crenulidens

Utseende

En middelsstor til stor (hannen 19-49 millimeter), slank, matt brunsvart hjortebille, dekkvingene av og til rødbrune. Hannen har lange, slanke, buede kjever med tenner langs hele lengden. Pronotum er rundet. Hunnen er mindre og blankt svart, uten forstørrede kjever, fint og nokså tett punktert.

Levevis

Larvene utvikler seg i morken ved av løvtrær.

Utbredelse

Arten er kjent fra Thailand, Laos, det sørlige Kina og Vietnam.
Jacques Lefort

Bakgrunn

Lefort ble utdannet ved militærakademiet i Saint-Cyr fra 1933 til 1935. Han ble så sekondløytnant i Fremmedlegionen og tjenestegjorde i 3e régiment étranger d'infanterie i Algerie og Marokko. Han ble løytnant i 1937.

Andre verdenskrig

Etter Tysklands angrep på Norge 9. april 1940 ble Leforts avdeling sendt med det franske ekspedisjonskorpset til Norge for å motstå de tyske invasjonstroppene. Som sjef for en oppklaringstropp i 13e demi-brigade de Légion étrangère ble Lefort satt inn i slaget om Narvik, der han utmerket seg. Lefort ble i 1946 tildelt det norske Krigskorset med sverd for sin innsats i 1940.
Etter den allierte tilbaketrekningen fra Norge i juni 1940 gikk Lefort med i general de Gaulles frie franske styrker. Han tjenestegjorde i Afrika, Italia og i frigjøringen av Frankrike.

Etter verdenskrigen

Lefort ble sendt til Indokina, der han blant annet var sjef for krigsskolen i Dalat. Etter å ha vendt tilbake til Frankrike i 1953 ble Lefort forfremmet til oberstløytnant og ble sjef for fallskjermsoldatskolen. Han deltok Suezkrisen.
Fra 1958 til 1960 var Lefort sjef for 2e régiment étranger de parachutistes. Etter opphold ved Centre des hautes études militaires og Institut des hautes études de défense nationale i 1960, fikk Lefort i 1961 befal over militærsonen i Sahara.
Lefort ble i 1962 forfremmet til brigadegeneral. Han ble samme år utnevnt til generalinspektør for Fremmedlegionen, den siste i denne stillingen. I 1964 ble han sendt til Laos, som sjef for den franske militærmisjonen. Han fikk så kommando over 42e division militaire i Poitiers.
Lefort ble i 1969 forfremmet til divisjonsgeneral og ble sjef for 2e division de parachutistes. Han avsluttet i 1971 sin karriere med tjeneste i Forsvarsdepartementet.

Utmerkelser

I tillegg til det norske Krigskorset mottok Lefort en rekke franske utmerkelser. Han var storoffiser av Æreslegionen, mottok Croix de guerre 1939–1945 og Croix de guerre des Théâtres d'opérations extérieures og ble tildelt Croix de valeur militaire tretten ganger.
Lefort var også kommandør av den marokkanske Alaouite-ordenen, mottok Vietnams nasjonalorden og den vietnamesiske Tapperhetsmedaljen.
Pyrophorus

Utseende

Store (gjerne ca. 30 - 50 millimeter), nokså brede, mørkt brunlige smellere. Pronotum har lyse bakhjørner - disse er lysorganer. Antennene er trådformede og nokså korte.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

De tropiske artene i gruppen Pyrophorini lyser i mørket. De er kjent som cucujos i spansktalende land. De sender ut lys fra to lysorganer ved bakhjørnene av brystskjoldet (pronotum) og ett lysorgan ved bakkroppen. Dette lyset kan ha forskjellig farge, ofte "kaldt" lys fra brystskjoldet og rødaktig lys fra bakkroppen. Lyset fremkommer ved en meget energieffektiv prosess, se omtale under lysbiller (Lampyridae). Også larvene og til og med eggene er selvlysende. De levende billene brukes som selvlysende smykker, og noen biller i en flaske kan være en brukbar lampe.

Utbredelse

Slekten er utbredt i den Neotropiske økosonen, fra det sørlige Mexico i nord til Argentina i sør, inkludert Karibia.
Phaedimus howdeni

Utseende

En middelsstor, litt avlang, langbeint, mørkt grønnlig metallisk farget gullbasse. Hode, forkropp og bein er skinnende grønne, dekkvingene mer gulaktige med svart sidestripe. Hannene har hornlignende utvekster både på hodet og pronotum. Pronotum er svært blankt. Beina, særlig hannenes forbein, er temmelig lange og slanke.

Utbredelse

Artene lever på Filippinene (Negros).
Svartskjorter

Svartskjorter (på italiensk camicie nere, forkortet CC.NN., i flertall, camicia nera i entall) er kallenavn for Benito Mussolinis væpnede, uniformerte grupper som deltok i marsjen mot Roma, fascistenes statskupp i Italia høsten 1922. I 1923 ble svartskjortene samlet i Den frivillige milits for nasjonal sikkerhet (Milizia Volontaria per la Sicurezza Nazionale, MVSN). MSVN var fascistpartiet Partito Nazionale Fascistas paramilitære milits som særlig utførte politioppgaver og i 1924 ble innlemmet i landets væpnede styrker; det kjempet militære enheter av «svartskjorter» i både den andre italiensk-abessinske krig, den spanske borgerkrigen og andre verdenskrig.
Tilnavnet skriver seg fra militsens svarte uniformskjorter, en farge fascistene hadde lånt fra Arditi, elitetropper som ble opprettet i den italienske hæren i 1917. Arditi («de modige») ble også kalt Fiamme Nere («svarte flammer») etter de svarte kragemerkene på uniformene. Disse soldatene bar i tillegg svarte, myke fesser med dusk og et merke som forestilte en hodeskalle med dolk i munnen. Den svarte fargen ble dessuten brukt i de italienske fascistenes flagg, som ellers var dekorert med fasces, ei øks i et knippe pinner. 
Svarte skjorter ble båret av flere andre medlemsgrupper i fascistpartiet, og i utvidet betydning brukes betegnelsen «svartskjorter» om fascister i sin alminnelighet.
Pietrafitta gasskraftverk

Pietrafitta gasskraftverk er et varmekraftverk beliggende i provinsen Perugia i regionen Umbria i Italia. Det har en installert produksjonskapasitet på 400 MW fordelt på én 250-MW blokk med kombinasjonssyklus gassturbiner, og 2 x 75 MW blokker med dampturbiner. Anlegget ble utbygd fram til siste modernisering i 2004. Brenselstypen er naturgass, og operatør er energiselskapet Enel SpA. Utstyret er levert vesentlig av Ansaldo og Siemens.
Utslippene av CO2 i 2008 var på om lag 683.219 tonn, drøye tjue prosent over dette årets utslippskvote og betydelig mindre enn 2007-utslippene.
Pitcairnøyenes flagg

Pitcairnøyenes flagg ble innført 2. april 1984. Flagget har blå bakgrunn med Union Jack i øvre venstre hjørne, samt Pitcairnøyenes riksvåpen i flaggets frie ende.
Riksvåpenet viser ankeret og bibelen fra HMAV «Bounty», som et symbol på at øyas innbyggere etter etterkommere etter mytteristene på HMAV «Bounty» i 1789. Hjelmtegnet viser en trillebår av lokal type med en spire av treet som på Pitcairn kalles miro.
Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, Flags of all nations, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av Flags of all nations, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt.

Guvernørens flagg

Guvernøren, koloniens øverste myndighet og kronens representant, fører eget flagg etter samme modell som øvrige guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. Flagget benyttes av den britiske høykommissæren (ambassadøren) i New Zealand, som også fungerer som Pitcairnøyenes guvernør.
+44

Historie

Det startet med at Blink-182 ble oppløst i 2005. Travis Barker og Mark Hoppus ville fortsette med musikk sammen. De skrev og spilte inn musikk i kjelleren til Barker, de brukte elektriske trommer og keyboard som var koblet til en PC. De jobbet med en demo.
Så fikk de Carol Heller inn for å synge, hun spilte opprinnelig i bandet Get the Girl.

Gruppen fikk ett nytt medlem tidlig i 2006, det var gitaristen Shane Gallagher. 

Senere dro Carol Heller fra bandet. Det var fordi hun ventet barn. Men de fikk raskt inn ett medlem til, det var gitaristen Craig Fairbaugh.
Bandet jobbet videre med medlemmene Hoppus, Barker, Fairbaugh og Gallagher.
Navnet +44 kommer av at Barker og Hoppus, sammen med Shane Gallagher og Craig Fairbaugh, kom frem til ideen i London; Storbritannia har nemlig +44 som landskode.

When Your Heart Stops Beating

When Your Heart Stops Beating er bandet debut- og eneste album.
Det kom ut 14. november 2006 og 13. november i Europa. Det skulle opprinnelig hete «A Little Death Makes Life More Meaningful» som er en del av teksten til sangen «Little Death». Til slutt bestemte Hoppus seg for «When Your Heart Stops Beating».
Singelen «Lycanthrope» ble lagt ut på bandets sider i begynnelsen av september 2006. Det var den andre sangen fansen fikk høre fra den nye gruppen. Den første sangen som kom var en akustisk versjon av «No, It Isn't», en versjon som ble endret da albummet ble utgitt. Både «Lycanthrope» og «No, It Isn't» handler om Hoppus' følelser i kjølvannet av oppsplittingen av blink-182, og dette kommer spesielt klart fram i sistnevnte sang med strofer som «This isn't just goodbye, this is I can't stand you», rettet mot tidligere blink-182-kollega, Tom DeLonge 
Bandet hadde sin første opptreden 7. september 2006 på The Roxy Theatre i Hollywood, det var første gang på to år Hoppus sto på scenen. Så dro de videre å spilte i London i England. 
Musikkvideoen til «When Your Heart Stops Beating» ble spilt inn like etter konserten deres i Hollywood. Der ble fansen invitert til å være en del av videoen. Den ble spilt inn i en fabrikk. Den ble senere vist på MTV-programmet TRL. Under innspillingen skadet Baker armen sin, dette ble ikke oppdaget før de var ferdig med sin promoturné i Europa. Dette gjorde at de måtte utsette turneen de skulle ha i USA.
Etter at bandet avlyste Europa-turneen sommeren 2007, begynte ryktene om en oppslitting av +44 å gå på diverse nettforum. Det la ingen demper på ryktene at  Barker stadig er involvert i andre prosjekter (Rihanna, Avril Lavigne, Soulja Boy m.fl.), Hoppus har fungert som produser for en rekke band (The Matches, Rory, Idiot Planet m.fl.), mens Fairbaugh fremdeles spiller for sitt gamle band, Mercy Killers. Disse ryktene ble imidlertid avkreftet av Hoppus, som via sin blogg på www.himynameismark.com bekreftet at bandet hadde skrevet under på en ny platekonrakt med selskapet Interscope Records, 23. oktober 2007.
Elverum Håndball

Historie

Elverum Håndball ble stiftet på Gråberg i Elverum i 1946 av en gruppe på 26 interesserte, med Alf Arnesen som første formann. De første årene spilte laget utendørs, på «Asfalten». Deretter flyttet laget inn i Elverumshallen. Mellom 1962 og 1965 var Elverum i 3 NM-finaler innendørs og utendørs, og tapte alle 3. Den første NM-finalen var mot Grønland utendørs i 1962, som endte med tap 11-18 for Elverum, før lagene møtte hverandre igjen innendørs i 1962/63-sesongen, da Grønland vant 16-15. I 1964/65 ble det 11-19 tap innendørs mot Fredensborg.
Elverum håndball har spilt i eliterserien siden 2005/2006-sesongen. De to første sesongene endte begge med en 8.-plass. De to etterfølgende sesongene fikk Elverum en femteplass i serien. Femteplassene ble etterfulgt av tre andreplasser. I 2012/2013-sesongen vant klubben sitt første seriegull.
Noen av lagets profiler er Morten Nergaard, Håkon Ekren og Andre Lindboe.